Blaze7451/Wiki-th-20250601 huggingface dataset:
การขาดเลือดเฉพาะที่

ในทางการแพทย์ การขาดเลือดเฉพาะที่ (ischemia, ischaemia, ischæmia; มาจากภาษาισχαιμία isch- การปิดกั้น, hema หรือ haema เลือด) หมายถึงการปิดกั้นการไหลเวียนเลือดที่เลี้ยงเนื้อเยื่อ โดยทั่วไปมีปัจจัยเกี่ยวข้องที่สำคัญภายในหลอดเลือดซึ่งทำให้เนื้อเยื่อเหล่านั้นเสียหายหรือสูญเสียการทำงาน

**กลไก**
การขาดเลือดเฉพาะที่หมายถึงการที่อวัยวะขาดเลือดไปเลี้ยง ซึ่งต่างจากภาวะเลือดมีออกซิเจนน้อย (hypoxia) ซึ่งหมายถึงการที่ร่างกายขาดออกซิเจน (เช่นอาจมีสาเหตุมาจากการขาดอากาศหายใจ) การขาดเลือดอาจเกิดจากการที่เลือดเลี้ยงตามอวัยวะต่างๆ ได้ไม่เพียงพอกับความต้องการออกซิเจนและสารอาหารของเนื้อเยื่อนั้น ซึ่งทำให้เนื้อเยื่อเกิดความเสียหายจากการขาดออกซิเจนและสารอาหารเพื่อใช้ในการเมแทบอลิซึมซึ่งทำให้เกิดของเสียสะสมและเกิดความเสียหาย
การขาดเลือดเฉพาะที่ยังอาจหมายถึงการที่เลือดไหลเวียนไปยังส่วนต่างๆ ของร่างกายได้ไม่เพียงพอ เนื่องมาจากการตีบหรืออุดกั้นของหลอดเลือดที่เลี้ยงอวัยวะ เช่นการอุดกั้นของหลอดเลือดหัวใจทำให้เกิดอาการปวดเค้นหัวใจ (angina pectoris)
ภาวะดังกล่าวอาจเกิดจาก- อัตราหัวใจเต้นเร็ว (tachycardia)- โรคท่อเลือดแดงและหลอดเลือดแดงแข็ง (atherosclerosis) อันเกิดจากไขมันอุดตันในท่อหลอดเลือดแดง- ความดันเลือดต่ำ (hypotension) เช่นในภาวะหัวใจล้มเหลว หรือช็อกเหตุพิษติดเชื้อ (septic shock)- ภาวะลิ่มเลือดหลุดอุดหลอดเลือด (thromboembolism) เกิดจากการแข็งตัวของเลือดเป็นลิ่มเลือดไปอุดกั้นหลอดเลือด- หลอดเลือดถูกกดเบียดจากภายนอก เช่นจากก้อนเนื้องอก- ภาวะสิ่งหลุดอุดหลอดเลือด (embolism) มัสิ่งภายนอกหลุดเข้ามาในหลอดเลือดและเกิดการอุดกั้น เช่น ภาวะน้ำคร่ำหลุดลอยเข้ากระแสเลือด (amniotic fluid embolism)- รูปร่างฮีโมโกลบินผิดปกติ เช่นในโรค Sickle cell- แรงจี (g-force) ซึ่งต้านการไหลเวียนเลือดและขับเลือดไปอยู่ตามรยางค์ของร่างกาย เช่นการบินผาดแผลง

**อ้างอิง**
หมวดหมู่:ระบบไหลเวียนโลหิต
หมวดหมู่:พยาธิวิทยา
ศิลปะจินตนิยม

ไฟล์:Caspar David Friedrich 032.jpg|thumb|250px|จิตรกรรม นักพเนจรเหนือทะเลหมอกโดยคัสเพอร์ ดาวิด ฟรีดริช ในปี 1818
ศิลปะจินตนิยม (Romanticism) เริ่มต้นขึ้นในช่วงหลังของคริสต์ศตวรรษที่ 18 ในยุโรปตะวันตก เป็นการเปลี่ยนแปลงของแนวคิดทางปรัชญา วรรณกรรม และศิลปกรรม อันนำมาซึ่งการปฏิวัติอุตสาหกรรมในยุโรป กำเนิดของศิลปะจินตนิยมมีส่วนมาจากการต่อต้านแนวคิดทางสังคมและการเมืองแบบเก่าของยุคแสงสว่าง รวมถึงปฏิกิริยาต่อต้านการศึกษาวิทยาศาสตร์เกี่ยวกับธรรมชาติ โดยมากแนวคิดของศิลปะในยุคนี้จะสะท้อนออกมาในงานศิลปะแบบภาพวาด ดนตรี และวรรณกรรม
ตัวอย่างศิลปินผู้มีชื่อเสียงในยุคจินตนิยม ได้แก่ ลุดวิจ ฟาน เบโทเฟน, เฟรเดริก ชอแป็ง, วิลเลียม เบลก เป็นต้น

**อ้างอิง**
หมวดหมู่:ศิลปกรรม
หมวดหมู่:วรรณกรรม
เบน โจนสัน

ภาพวาด เบนจามิน โจนสัน โดย Abraham Blyenberch ในปี 1617
เบนจามิน โจนสัน (Benjamin Jonson; 11 มิถุนายน ค.ศ. 1572 - 6 สิงหาคม ค.ศ. 1637) เป็นนักเขียนบทละคร กวี และนักแสดงชาวอังกฤษในยุคเรเนสซองส์ ร่วมสมัยเดียวกันกับ วิลเลียม เชกสเปียร์ มีชื่อเสียงจากบทละครเชิงล้อเลียน ที่โดดเด่นเช่นเรื่อง Volpone, The Alchemist และ Bartholomew Fair 
หมวดหมู่:นักเขียนชาวอังกฤษ
หมวดหมู่:กวีชาวอังกฤษ
หมวดหมู่:นักเขียนบทละครชาวอังกฤษ
จอร์จี เฮนเลย์

จอร์จีน่า "จอร์จี้" Laura เฮนลี่ย์ (Georgina "Georgie" Laura Henley) (เกิดเมื่อวันที่ 9 กรกฎาคม ค.ศ. 1995 พ.ศ. 2538) เป็นนักแสดงเด็กชาวอังกฤษในภาพยนตร์สุดอมตะ 7 เล่มเรื่อง อภินิหารตำนานแห่งนาร์เนีย และในปี 2005 (2548)  เธอได้รับรางวัลจากสถาบันโพนิกฟิลม์คลิติกส์ ตำแหน่ง "Best Performance by a Youth in a Lead or Supporting Role - Female" ในเรื่อง อภินิหารตำนานแห่งนาร์เนีย : ราชสีห์ แม่มด และตู้พิศวง
จอร์จี้ เฮนลี่ย์ กลับมารับงานแสดงในภาพยนตร์ภาคต่อ ตามหนังสือของซี.เอส.ลูอิส อภินิหารตำนานแห่งนาร์เนีย : เจ้าชายแคสเปี้ยน และใน อภินิหารตำนานแห่งนาร์เนีย : ผจญภัยโพ้นทะเล โดยคาดกันว่าเป็นวันที่ 7 พฤษภาคม ค.ศ. 2010 (พ.ศ. 2553)
นอกจากนี้จอร์จี้ยังต้องเรียนกับ Ilkley Upstagers' Theatre Group และโรงเรียนประถมศึกษาแบรนฟอร์ด เธอเป็นน้องสาวของ ราเชล เฮนลี่ย์ (คนที่แสดงเป็น ลูซี่ พีเวนซี่ ในอภินิหารตำนานแห่งนาร์เนีย : ราชสีห์ แม่มด และตู้พิศวง)
ตั้งแต่การเปิดตัวของอภินิหารตำนานแห่งนาร์เนีย : ราชสีห์ แม่มด และตู้พิศวง เธอได้รับงานละครเรื่อง Babes in the Wood ที่สตูดิโอใกล้บ้าน ตั้งแต่วันที่ 27 มกราคมถึงวันที่ 4 กุมภาพันธ์ ค.ศ. 2006 เธอสามารถแสดงในฐานะ เด็กหญิงเจน ของรายการ การผจญภัยของเจน ช่อง BBC ในปี 2006 อีกด้วย
ภาพยนตร์และละครทางโทรทัศน์
หมวดหมู่:นักแสดงอังกฤษ
หมวดหมู่:นักแสดงเด็กชาวอังกฤษ
หมวดหมู่:บุคคลจากเทศมณฑลเวสต์ยอร์กเชอร์
กลุ่มภาษาวิซายัน

กลุ่มภาษาวิซายัน เป็นกลุ่มของภาษาในฟิลิปปินส์ ซึ่งเป็นส่วนหนึ่งของกลุ่มภาษาฟิลิปปินส์กลาง กลุ่มภาษานี้ส่วนใหญ่ใช้พูดในบริเวณวิซายา แต่ก็มีผู้ใช้ในบริเวณบิกอล (โดยเฉพาะซอร์ซอกอนและมัสบาเต) หมู่เกาะทางใต้ของลูซอน ทางเหนือและทางตะวันตกของมินดาเนา และในจังหวัดซูลูที่อยู่ทางตะวันตกเฉียงใต้ของมินดาเนา ผู้อยู่ในเมโทรมะนิลาบางส่วนพูดภาษาในกลุ่มนี้ด้วย
สมาชิกของภาษาในกลุ่มนี้มีมากกว่า 30 ภาษา ภาษาทีมีผู้พูดเป็นภาษาแม่มากที่สุดคือภาษาเซบัวโนมี 20 ล้านคน ในบริเวณวิซายากลาง ทางตะวันตกและทางเหนือของมินดาเนา อีก 2 ภาษาในกลุ่มนี้ที่เป็นที่รู้จักกันดีคือภาษาฮิลิไกนอน มีผู้พูด 7 ล้านคนในวิซายาตะวันตก และภาษาวาไร-วาไร มีผู้พูด 3 ล้านคนในวิซายาตะวันออก

**ระบบการเรียกชื่อ**
ผู้พูดกลุ่มภาษาวิซายันเป็นภาษาแม่ทั้งภาษาเซบัวโน ภาษาฮิลิไกนอน และภาษาวาไร-วาไรจะเรียกภาษาของตนว่าบีซายาหรือบินซายา แม้ว่าภาษาที่ต่างกันเหล่านี้จะฟังกันไม่เข้าใจก็ตาม สำหรับผู้พูดกลุ่มภาษานี้นอกวิซายาจะไม่ใช้คำว่าบีซายาอ้างถึงภาษาของตนเอง เช่นผู้พูดภาษาบูตัวนอน ภาษาซูริกานอน และภาษามัสบาเตญโญ คำว่าวิซายาหมายถึงหมายถึงภาษาเซบัวโน ในขณะที่ชาวเตาซุกที่เป็นมุสลิม คำว่าวิซายาหมายถึงชาวฟิลิปปินส์ที่นับถือศาสนาคริสต์

**การแพร่กระจายทางภูมิศาสตร์**
ภาษาในกลุ่มนี้แบ่งได้เป็น 5 กลุ่มย่อย ดังนี้- ภาษาอาซี ใช้พูดบนเกาะตาบลัส เกาะบันตอน เกาะซีมารา และมาเอลโตรเด กัมโปในจังหวัดรอมบลอน- ภาษาเซบัวโนรวมภาษาโบโฮลาโน- กลุ่มวิซายาใต้ ได้แก่ ภาษาเตาซุก ภาษาบูตัวนอน ภาษาซูริกานอน- กลุ่มวิซายากลาง ได้แก่ ภาษาฮิลิไกนอน ภาษาวาไร-วาไร ภาษารอมบลอน ภาษาอาตี ภาษากาปิซนอน ภาษามัสบาเตญโญ ภาษาโปโรฮานอน ภาษาบิโกล และอื่น ๆ- กลุ่มวิซายาเหนือ ได้แก่ ภาษากินารายอา ภาษาอากลานอน ภาษาอีบายยานอน ภาษาออนฮัน ภาษากาลูยานอน ภาษากูโยนอน ภาษาราตักนอน และอื่น ๆ

**จำนวนผู้พูด**
วิซายัน
วิซายัน
ฮิลารี สแวงก์

ฮิลารี แอน สแวงค์ (Hilary Ann Swank) เกิดเมื่อวันที่ 30 กรกฎาคม ค.ศ. 1974 เป็นนักแสดงชาวอเมริกันเจ้าของสองรางวัลออสการ์ เริ่มวงการภาพยนตร์จากการแสดงใน Buffy the Vampire Slayer (1992)และได้รับบทนำใน The Next Karate Kid (1994) และได้รับรางวัลออสการ์จากเรื่อง Boys Don't Cry และ Million Dollar Baby

**ประวัติ**
ฮิลารี สแวงค์เกิดในลินคอล์น เนแบรสกา เธอมุ่งหน้าสู่ฮอลลีวูดตั้งแต่อายุได้เพียง 16 ปี หลังจากตระเวนในการคัดตัวนักแสดงหลายแห่ง จึงได้รับบท ในละครเบาสมองทางโทรทัศน์เรื่อง Harry and the Hendersons และทำให้ได้รับบทในรายการโทรทัศน์อื่นอย่าง Growing Pains เป็นต้น จนได้แสดงภาพยนตร์ครั้งแรกใน  Buffy the Vampire Slayer (1992) ที่ต่อมากลายเป็นทีวีซีรีส์ยอดนิยม หลังจากนั้นก็ได้รับบทนำใน The Next Karate Kid (1994) ที่เธอร่วมคัดตัวกับคู่แข่งนับพัน
สแวงค์จึงรับงานแสดงทางโทรทัศน์ควบคู่ไปด้วย ทั้งใน Camp Wilder, Leaving L.A. หรือแม้แต่ใน Beverly Hills, 90210 จนในปี 1999 เธอแสดงในภาพยนตร์เรื่อง  Boys Don't Cry รับบทเป็นแบรนดอน / ทีน่า สาวทอมที่สร้างจากโครงเรื่องจริง ซึ่งทำให้เธอได้รับรางวัลผู้แสดงนำฝ่ายหญิงยอดเยี่ยม จากเวทีรางวัลออสการ์ หลังจากนั้นเธอแสดงใน เรื่อง The Affair of the Necklace (2001) และ Insomnia
ในปี 2004 เธอได้รับรางวัลออสการ์สาขาผู้แสดงนำฝ่ายหญิงยอดเยี่ยมอีกครั้งจากเรื่อง  Million Dollar Baby

**อ้างอิง**
หมวดหมู่:นักแสดงอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากรัฐเนแบรสกา
เคียร์สเต็น ดันสต์

เคียร์สเต็น แคโรไลน์ ดันสต์ (Kirsten Caroline Dunst) เกิดวันที่ 30 เมษายน ค.ศ. 1982 เป็นนักแสดง นักร้อง และนางแบบชาวอเมริกัน เธอมีผลงานเรื่องแรกใน New York Stories ในปี ค.ศ. 1994 แสดงใน สี่ดรุณี ร่วมกับวิโนนา ไรเดอร์ และแคลร์ เดนส์ ในปีเดียวกันเธอแสดงใน Interview with the Vampire ทำให้เธอได้รับการเสนอชื่อเข้าชิงรางวัลลูกโลกทองคำ
จนชื่อเสียงเธอเป็นที่รู้จักดีในบท แมรี เจน วอตสัน ในภาพยนตร์สไปเดอร์-แมน โดยในปี 2022 เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม จากภาพยนตร์เรื่อง อำนาจบาดเลือดแค้น ทางเน็ตฟลิกซ์

**ประวัติ**
เคียร์สเต็น ดันสต์ เกิดที่เมืองพ็อยนต์เพลสเซนต์ รัฐนิวเจอร์ซีย์ เธอเริ่มอาชีพนักแสดงตั้งแต่อายุ 7 ปี โดยปรากฏตัวในหนังเรื่อง New York Stories ซึ่งเธอก็ได้รับงานต่อเนื่องไม่ว่าจะเป็นโฆษณา, ละคร, โทรทัศน์ และภาพยนตร์ ต่อมาในปี ค.ศ. 1994 เธอแสดงใน Little Women ร่วมกับวิโนนา ไรเดอร์ และแคลร์ เดนส์ ในปีเดียวกันเธอแสดงใน Interview with the Vampire ของแอน ไรซ์ ร่วมแสดงกับทอม ครูซ และแบรด พิตต์ จากเรื่องนี้ทำให้เธอได้รับการเสนอชื่อเข้าชิงรางวัลลูกโลกทองคำ เธอยังแสดงในภาพยนตร์ครอบครัวเรื่อง Jumanji ร่วมกับโรบิน วิลเลียมส์ ด้วย
จากนั้นเธอก็ได้หนังแอนิเมชันเรื่อง Anastasia ของทเวนตีท์เซนจูรีฟอกซ์ และได้แสดงใน  เรื่อง Wag The Dog ร่วมกับดัสติน ฮอฟแมน และโรเบิร์ต เดอนิโร ในปีค.ศ.  1998 ได้แสดงเรื่อง Small Soldiers ต่อมาในปี ค.ศ. 1999 แสดงในภาพยนตร์เบาสมองเรื่อง Dick และ Drop Dead Gorgeous และ The Virgin Suicides รวมถึงแสดงในภาพยนตร์เชียร์ลีดเดอร์ใน Bring It On จนได้แสดงในภาพยนตร์ฟอร์มยักษ์ในภาพยนตร์สไปเดอร์-แมน รับบทเป็น แมรี เจน วอตสัน โดยเธอแสดงคู่กับโทบีย์ แม็คไกวร์ ผู้มารับบทเป็นซูเปอร์ฮีโรไอ้แมงมุม

**อ้างอิง**
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายสวีเดน
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากรัฐนิวเจอร์ซีย์
รายชื่อรายการเพย์-เพอร์-วิวของดับเบิลยูดับเบิลยูอี

รายชื่อรายการเพย์-เพอร์-วิวของดับเบิลยูดับเบิลยูอี (List of WWE pay-per-view events) หรือเป็นที่รู้จักในชื่อ ศึกใหญ่ เป็นรายชื่อรายการเพย์-เพอร์-วิวที่จัดโดยดับเบิลยูดับเบิลยูอี (WWE) ในแต่ละเดือนดับเบิลยูดับเบิลยูอีจะจัดรายการดังกล่าว 1 หรือ 2 ครั้ง โดยแต่ละครั้งจะมีระยะเวลา 3 ชั่วโมงและมีการแข่งขันมวยปล้ำประมาณ 6 - 12 คู่ รายการเพย์-เพอร์-วิวทำรายได้ให้ดับเบิลยูดับเบิลยูอีเป็นจำนวนมาก

**ประวัติ**

**ลำดับเวลารายการที่ยังคงฉายอยู่**
รายชื่อดังกล่าวเป็นรายการเพย์-เพอร์-วิวที่ยังคงฉายอยู่ในปัจจุบัน กำหนดโดยดับเบิลยูดับเบิลยูอี

**การขยายค่าย**

**อดีตรายการเพย์-เพอร์-วิว**

**รายการเพย์-เพอร์-วิวสากล**

**ตารางรายการเพย์-เพอร์-วิวที่กำลังจะมาถึง**
}http://www.pwinsider.com/article/65438/bragging-rights-ppv-gone-again-updated-wwe-ppv-schedule-for-first-half-of-2012.html?p=1
รายการ
สถานที่
เมือง
22 กุมภาพันธ์ 2015
ฟาสต์ เลน
เฟดเอ็กซ์ฟอรัม
เมมฟิส, เทเนสซี 
29 มีนาคม 2015
เรสเซิลเมเนีย ครั้งที่ 31
ลีไวส์ สเตเดียม
ซานตา คลารา, แคลิฟอร์เนีย
26 เมษายน 2015
เอ็กซ์ตรีม รูลส์
ออสเตท อารีนา
โรสมอนต์, อิลลินอย 
17 พฤษภาคม 2015
เพย์แบ็ค
รอยัล ฟาร์มส อารีนา
บัลติมอร์, แมร์รีแลนด์
14 มิถุนายน 2015
มันนี อิน เดอะ แบงก์
เนชันไวด์ อารีนา
โคลัมบัส, โอไฮโอ
15 กรกฎาคม 2015
แบทเทิลกราวด์ 
สก๊อตต์เทรด เซ็นเตอร์
เซนต์หลุยส์, มิซซูรี
23 สิงหาคม 2015
ซัมเมอร์สแลม
สเตเปิลส์ เซ็นเตอร์
ลอส แอนเจลิส, แคลิฟอร์เนีย  
20 กันยายน 2015
ดับเบิลยูดับเบิลยูอี ไนต์ ออฟ แชมเปียนส์
โตโยต้า เซ็นเตอร์
ฮิวสตัน, เท็กซัส
25 ตุลาคม 2015
เฮลล์ อิน เอ เซลล์
สเตเปิลส์ เซ็นเตอร์
ลอส แอนเจลิส, แคลิฟอร์เนีย
22 พฤศจิกายน 2015
เซอร์ไวเวอร์ ซีรีส์
ฟิลลิปส์ อารีนา
แอตแลนตา, จอร์เจีย 
13 ธันวาคม 2015
ดับเบิลยูดับเบิลยูอี ทีแอลซี
ทีดี การ์เดน
บอสตัน, แมซซาชูเซตต์ส 

**รายการสำคัญที่ไม่ใช่เพย์-เพอร์-วิว**

**ลำดับเหตุการณ์ของรายการเพย์-เพอร์-วิว ทั้งหมด**
 1 หมายถึง ศึกใหญ่ต้นเดือน- 2 หมายถึง ศึกใหญ่ปลายเดือน- #FFBBBB หมายถึง ศึกใหญ่ของ RAW- #BBBBFF หมายถึง ศึกใหญ่ของ SmackDown- #00FA9A หมายถึง ศึกใหญ่ของ ECW

**ดูเพิ่ม**
 รายชื่อรายการเพย์-เพอร์-วิวของดับเบิลยูซีดับเบิลยู- รายชื่อรายการเพย์-เพอร์-วิวของอีซีดับเบิลยู

**อ้างอิง**

**แหล่งข้อมูลอื่น**
 WWE.com- WWE Corporate.com date=2019-12-15 -  เว็บไซต์ข่าวสารและสังคมมวยปล้ำแห่งประเทศไทย date=2011-03-18
อี ดง-อุก

อี ดง-อุก (李棟旭; Lee Dong-wook; เกิด 6 พฤศจิกายน ค.ศ. 1981) เป็นนักแสดง นายแบบ พิธีกรชาวเกาหลีใต้ โดยมีชื่อเสียงจากการรับบทนำในละครชุดทางโทรทัศน์เรื่อง My Girl หรือในชื่อไทย รักหมดใจ ยัยกะล่อน

**ผลงาน**

**ละครโทรทัศน์**

**มิวสิกวิดีโอ**
 Monday Kiz-Bye Bye Bye- Suho-Spring, Summer, Autumn, Winter
*Jed-Lost Love in the Forest

**ภาพยนตร์**
 Love Story in Mountains- พ.ศ. 2549 : Arang (อารัง ผีทวงแค้น )- พ.ศ. 2550 : The Perfect Couple (คู่ซ่าส์...ป่วนภารกิจรัก )- พ.ศ. 2551 : Heartbreak Library (198 รหัสรักปาฏิหาริย์)

**รายการโทรทัศน์**
 พ.ศ. 2557 : Roommate (SBS Roommate)

**รางวัลและการเสนอชื่อ**

**อ้างอิง**

**แหล่งข้อมูลอื่น**
  ko
หมวดหมู่:นักแสดงเกาหลีใต้
หมวดหมู่:บุคคลจากโซล
หมวดหมู่:นักแสดงชายจากโซล
ทอมมี มอร์ริสัน

ทอมมี มอริสัน ในปี ค.ศ. 2011
ทอมมี เดวิด มอร์ริสัน (Tommy David Morrison) เกิดเมื่อวันที่ 2 มกราคม ค.ศ. 1969 ที่เจย์ โอคลาโฮมา สหรัฐอเมริกา เป็นนักมวยสากลอาชีพรุ่นเฮฟวี่เวต เคยคว้าแชมป์โลกรุ่นเฮฟวี่เวต ขององค์กรมวยโลก (WBO) ได้เป็นครั้งแรกในปี ค.ศ. 1991 ด้วยการเอาชนะคะแนนจอร์จ โฟร์แมน ก่อนจะมาเสียแชมป์ให้กับไมเคิล เบนท์ นักมวยโนเนมอย่างไม่มีใครคาดคิด
ทอมมี มอร์ริสัน เป็นนักมวยหน้าตาดี มีศักดิ์เป็นหลานชายของนักแสดงระดับตำนานชาวอเมริกัน จอห์น เวย์น ได้รับฉายาว่า "เดอะดุ๊ก" ได้รับการยกย่องว่าเป็นหนึ่งในนักชกที่หมัดหนักที่สุดในช่วงทศวรรษที่ 1990 และยังร่วมแสดงในภาพยนตร์เรื่อง Rocky V ด้วย ในบทของ ทอมมี "เดอะแมชชีนกัน" และเคยชกกับนักมวยที่มีชื่อดังหลายคน เช่น เลนน็อก ลูอิส, เรย์ เมอร์เซอร์, โดโนแวน รุดด็อก เป็นต้น
ในปี ค.ศ. 1996 มอร์ริสันตรวจพบว่ามีเชื้อเอชไอวีก่อนขึ้นชกไม่กี่วัน ซึ่งทำให้ต้องยุติการชกและประกาศลาสังเวียนทันที หลังจากนั้นมอร์ริสันติดคุกข้อหาใช้ยาเสพติดและพกพาอาวุธ เป็นเวลานาน 14 เดือน ต่อมาในปี ค.ศ. 2007 มอร์ริสันพยายามขึ้นชกอีกครั้งซึ่งผลการตรวจเลือดให้ผลเป็น “ลบ” ถึง 4 ครั้ง และทำให้ได้ใบอนุญาตชกมวยอีกครั้งเมื่อ 20 กุมภาพันธ์ ค.ศ. 2007 โดยชกครั้งแรกกับจอห์นสัน คาสเติล ในอีก 2 วันต่อมา สามารถชนะน็อกไปได้ในยกที่ 2
ทอมมี มอร์ริสันเสียชีวิตลงเมื่อคืนวันอาทิตย์ที่ 1 กันยายน ค.ศ. 2013 ตามเวลาท้องถิ่นที่โรงพยาบาลในเนบราสกา ด้วยสาเหตุที่ยังไม่เปิดเผย ด้วยวัยเพียง 44 ปี ทำสถิติการชกไว้ทั้งหมด 52 ครั้ง เป็นการชนะทั้งหมด 49 ครั้ง ชนะน็อก 44 แพ้ 3 ครั้ง เสมอ 1 ครั้ง

**อ้างอิง**
2556
หมวดหมู่:นักมวยสากลชาวอเมริกัน
หมวดหมู่:บุคคลจากรัฐโอคลาโฮมา
หมวดหมู่:ผู้ติดเชื้อเอชไอวี
หมวดหมู่:แชมป์โลก WBO
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายชนพื้นเมืองอเมริกัน
เล่าขำ

เล่าขำ (สิ้นพระชนม์ ธันวาคม ค.ศ. 263) มีชื่อในภาษาจีนกลางว่า หลิว เฉิน (p=Liú Chén) เป็นเจ้าชายของรัฐจ๊กก๊กในยุคสามก๊กของจีน เป็นพระโอรสองค์ที่ 5 ของเล่าเสี้ยนจักรพรรดิลำดับที่ 2 และลำดับสุดท้ายของจ๊กก๊ก

**ประวัติ**
ในปี ค.ศ. 259 เดือน 6 ของศักราชจิ่งเย่า (景耀; ค.ศ. 258-263) ปีที่ 2 เล่าเสี้ยนทรงแต่งตั้งเล่าขำเป็นอ๋องแห่งเป่ย์ตี้ (北地王 เป่ย์ตี้หวาง)
ในเดือนธันวาคม ค.ศ. 263 เตงงายขุนพลจากวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก หลังเตงงายเอาชนะจูกัดเจี๋ยมได้ที่อำเภอกิมก๊ก (綿竹 เหมียนจู๋) เจาจิ๋วทูลเสนอกับเล่าเสี้ยนให้ยอมจำนนต่อเตงงาย เล่าขำคัดค้านวิธีการของเจาจิ๋วที่จะยอมจำนนและทูลโน้มน้าวพระบิดาให้ต่อสู้เพื่อเกียรติของจ๊กก๊ก แต่เล่าเสี้ยนทรงขับไล่เล่าขำออกจากท้องพระโรง แล้วเล่าเสี้ยนจึงทรงส่งผู้แทนให้นำตราพระราชลัญจกรไปมอบให้เตงงายเพื่อขอยอมจำนน ในวันนั้นเล่าขำทรงเสด็จเข้าไปในศาลบรรพชนของเล่าปี่ ทรงสังหารพระชายาและบุตร ก่อนจะทรงกระทำอัตวินิบาตกรรมefn|name=death date|บทพระราชประวัติโจฮวนในสามก๊กจี่บันทึกว่าเล่าเสี้ยนทรงยอมจำนนต่อเตงงายในเดือน 11 ของศักราชจิ่ง-ยฺเหวียน (景元) ปีที่ 4 ในรัชสมัยของโจฮวน เดือนนี้เทียบได้กับช่วงเวลาตั้งแต่วันที่ 18 ธันวาคม ค.ศ. 263 ถึง 15 มกราคม ค.ศ. 264 ในปฏิทินจูเลียนและปฏิทินกริกอเรียน บทชีวประวัติเล่าเสี้ยนในสามก๊กจี่ยังบันทึกว่าเล่าขำทรงสังหารพระชายาและบุตรก่อนจะทรงกระทำอัตวินิบาตกรรมในวันเดียวกันกับที่พระบิดาทรงยอมจำนนต่อเตงงาย ตามบันทึกเหล่านี้ เล่าขำสิ้นพระชนม์ในเดือนธันวาคม ค.ศ. 263

**ในวัฒนธรรมประชานิยม**
ภาพเล่าขำในหนังสือthumb
ปรากฏภาพของเล่าขำในหนังสืออู๋ชฺวางผู่ (無雙譜, ทำเนียบผู้กล้าไร้เทียมทาน) ของจิน กู่เหลียง (金古良)
เรื่องราวของเล่าขำได้นำมาแสดงในงิ้วเยฺว่

**ดูเพิ่ม**
 รายชื่อบุคคลในยุคสามก๊ก- พงศาวลีจ๊กก๊ก- ซุยฮูหยิน

**หมายเหตุ**

**อ้างอิง**

**บรรณานุกรม**
 ตันซิ่ว (คริสต์ศตวรษที่ 3). สามก๊กจี่ (ซันกั๋วจื้อ).- เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
*isbn=981-00-6288-5
ล่เขำ
ล่เขำ
หมวดหมู่:การฆ่าตัวตายในจ๊กก๊ก
หมวดหมู่:เจ้าชายของจ๊กก๊ก
วัดจีนประชาสโมสร

วัดจีนประชาสโมสร (龍福寺) เป็นอารามที่ขยายมาจากวัดมังกรกมลาวาสในกรุงเทพมหานคร เริ่มสร้างในสมัยพระบาทสมเด็จพระจุลจอมเกล้าเจ้าอยู่หัว ในปีพ.ศ. 2449 เป็นวัดจีนเก่าแก่วัดหนึ่งแห่งศาสนาพุทธนิกายมหายาน ได้รับพระราชทานนามอารามว่าวัดจีนประชาสโมสร ภายในวัดมีพระพุทธรูปที่หล่อด้วยกระดาษ เทพเจ้าแห่งโชคลาภไฉ่ซิ้งเอี๊ย เจ้าแม่กวนอิม และสรีระสังขารจริงของอดีตเจ้าอาวาส2รูป ที่มรณภาพในอริยาบถสมาธิแล้วไม่เน่าเปื่อยอยู่ภายในวัด ถือเป็นวัดจีนเพียงแห่งเดียวในจังหวัดฉะเชิงเทรา มีระฆังใบใหญ่ของชาวจีนแต้จิ๋วที่ได้สร้างถวายขึ้น มีน้ำหนักกว่า  1  ตัน 
วัดจีนประชาสโมสร ตั้งอยู่ที่ ถนนศุภกิจ ต.บ้านใหม่ อ.เมือง จังหวัดฉะเชิงเทรา
ปัจจุบันมีพระอธิการเย็นจุง เป็นรักษาการเจ้าอาวาส

**อ้างอิง**
  รายละเอียดเพิ่มเติมในเว็บไซต์การท่องเที่ยวแห่งประเทศไทยfix-attempted=yes -  ข้อมูลวัดจีนฉะเชิงเทรา date=2008-09-30 
จีนประชาสโมสร
จีนประชาสโมสร
หมวดหมู่:โบราณสถานในจังหวัดฉะเชิงเทรา
เซริค ซาพิเยฟ

เซริค ซาพิเยฟ (อังกฤษ Serik Sapiyev, คาซัค Серік Сапиев) เป็นนักมวยสากลสมัครเล่นทีมชาติคาซัคสถาน รุ่นไลท์เวลเตอร์เวท (64 กิโลกรัม)แต่ในปัจจุบันเขาได้ย้ายไปเป็นรุ่นเวลเตอร์เวท 69 กิโลกรัมแล้ว
ซาพิเยฟได้เหรียญจากมวยสากลสมัครเล่นเวิลด์แชมเปี้ยนชิพ 2 เหรียญทอง และจากเอเชียนเกมส์อีก 1 เหรียญทองแดง หลังจากจบการแข่งขันโอลิมปิกเกมส์ 2008แล้วเขาได้ย้ายไปแข่งในรุ่นเวลเตอร์เวทแทน โดยเขาคว้าเหรียญทองแดงในมวยสากลสมัครเล่นเวิลด์แชมเปี้ยนชิพ2009 และคว้าได้เหรียญเงินในเวิลด์แชมเปี้ยนชิพ2011

**ประวัติ**
เซริค ซาพิเยฟ เกิดเมื่อวันที่ 16 พฤศจิกายน พ.ศ. 2526 ที่ประเทศคาซัคสถาน

**เอเชียนเกมส์ 2006**
เอเชียนเกมส์ 2006 ที่กรุงโดฮา ประเทศกาตาร์ เซริค ซาพิเยฟ ได้รับเหรียญทองแดงในการแข่งขันครั้งนี้ เขาแพ้ มนัส บุญจำนงค์ นักชกดีกรีเหรียญทองโอลิมปิกที่เอเธนส์ ประเทศกรีซ จาก ประเทศไทย ซึ่งได้รับเหรียญทองในการแข่งขันครั้งนี้

**โอลิมปิก 2008**
โอลิมปิก 2008 ที่กรุงปักกิ่ง สาธารณรัฐประชาชนจีน เซริค ซาพิเยฟ ถูกสื่อมวลชนยกให้เป็นเต็งหนึ่งในการแข่งขันครั้งนี้ แต่เขาทำได้เพียงเข้าถึงรอบ 8 คนสุดท้ายเท่านั้น หลังจากที่เขาแพ้ให้กับ มนัส บุญจำนงค์ นักชกคู่ปรับเก่าจาก ประเทศไทย ไปอย่างสนุก 7-5 หมัด ตกรอบไปอย่างน่าเสียดาย

**โอลิมปิก 2012**
ซาพิเยฟได้เข้าร่วมการแข่งขันโอลิมปิก 2012ที่กรุงลอนดอนสหราชอาณาจักร โดยเขาชกได้อย่างยอดเยี่ยม จนสามารถเข้าสู่รอบชิงชนะเลิศ โดยเขาสามารถเอาชนะเฟรดดี้ อีแวนส์นักชกเจ้าภาพไปอย่างสุดยอด 17-9

**อ้างอิง**
หมวดหมู่:นักมวยสากลสมัครเล่นชาวคาซัคสถาน
หมวดหมู่:นักกีฬาเหรียญทองแดงเอเชียนเกมส์
หมวดหมู่:บุคคลจากแคว้นคาราฆันเดอ
ชาร์ลอตต์

ชาร์ลอตต์ (อังกฤษ : Charlotte, North Carolina) เป็นเมืองที่ใหญ่ที่สุดในรัฐนอร์ทแคโรไลนา และมีขนาดใหญ่เป็นอันดับที่ 19 ของสหรัฐอเมริกา ชาร์ลอตต์ยังเป็นเมืองที่มีประชากรมากที่สุดในรัฐนอร์ทแคโรไลนา ประเทศสหรัฐอเมริกา และทำหน้าที่เป็นที่ตั้งของศาลากลางเทศมณฑลเมคเลินบูร์ก โดยในปี ค.ศ. 2020 เมืองชาร์ลอตต์มีประชากรประมาณ 874,579 คน
ในปี 2008 มีประชากรประมาณ 671,588 คน ชาวเมืองชาร์ลอตต์เรียกว่า "Charlottean"
ชื่อเมืองชาร์ลอตต์ตั้งชื่อเพื่อเป็นเกียรติแด่ สมเด็จพระราชินีชาร์ล็อทเทอแห่งสหราชอาณาจักร พระอัครมเหสีในสมเด็จพระเจ้าจอร์จที่ 3 แห่งสหราชอาณาจักร

**อ้างอิง**
หมวดหมู่:เมืองในรัฐนอร์ทแคโรไลนา
สุสานหลวง

สุสานหลวง สามารถหมายถึง- สุสานหลวง วัดราชบพิธสถิตมหาสีมารามราชวรวิหาร- สุสานหลวง วัดเทพศิรินทราวาสราชวรวิหาร- สุสานหลวงหลวงพระบาง สำหรับเจ้ามหาชีวิตของลาวในประเทศลาว
จอห์น เฟล็ตเชอร์

ภาพวาดของจอห์น เฟล็ตเชอร์
จอห์น เฟล็ตเชอร์ (John Fletcher; ธันวาคม ค.ศ. 1579 - สิงหาคม ค.ศ. 1625) เป็นนักเขียนบทละครและกวีชาวอังกฤษ โดยเป็นนักเขียนรุ่นน้องของวิลเลียม เชกสเปียร์ อยู่ในคณะละครเดียวกันคือ King's Men เป็นนักเขียนบทละครที่มีชื่อเสียงมากที่สุดผู้หนึ่งในยุคของเขา อาจเทียบเคียงกับเชกสเปียร์ได้เลยทีเดียว ชื่อเสียงของเขายังต่อเนื่องมาจนถึงยุคฟื้นฟูราชวงศ์อังกฤษอีกด้วย เฟล็ตเชอร์เสียชีวิตจากโรคระบาดในปี ค.ศ. 1625
หมวดหมู่:บุคคลที่เกิดในปี พ.ศ. 2122
หมวดหมู่:บุคคลสมัยทิวเดอร์
หมวดหมู่:นักเขียนชาวอังกฤษ
หมวดหมู่:นักเขียนบทละคร
หมวดหมู่:บุคคลจากเทศมณฑลอีสต์ซัสเซกซ์
1625
การฟื้นฟูราชวงศ์อังกฤษ

สมเด็จพระเจ้าชาร์ลส์ที่ 2 แห่งอังกฤษ ผู้ฟื้นฟูราชวงศ์ขึ้นใหม่หลังจากสงครามกลางเมือง
การฟื้นฟูราชวงศ์อังกฤษ หรือ ยุคฟื้นฟู (English Restoration หรือ The Restoration) เริ่มขึ้นในปี ค.ศ. 1660 เมื่อ สมเด็จพระเจ้าชาลส์ที่ 2 แห่งอังกฤษ เสด็จกลับจากการลี้ภัยในทวีปยุโรป

**สิ้นสมัยรัฐผู้พิทักษ์**
สมัยรัฐผู้พิทักษ์ซึ่งเป็นสมัยก่อนหน้าสมัยฟื้นฟูราชวงศ์อังกฤษ
และน่าจะตามด้วยสมัยเครือจักรภพถ้าริชาร์ดบุตรชายของโอลิเวอร์ ครอมเวลล์ผู้ได้รับแต่งตั้งให้เป็นเจ้าผู้พิทักษ์หลังจากครอมเวลล์ถึงแก่อสัญกรรมเป็นผู้มีสมรรถภาพและสามารถปกครองต่อมาตามนโยบายของผู้เป็นบิดา จุดอ่อนของริชาร์ดอยู่ตรงที่เป็นผู้ขาดความสามารถในทางการทหาร และปกครองได้เพียงเจ็ดเดือนก็ถูกกลุ่มทหารปลดจากตำแหน่งเมื่อวันที่ 6 พฤษภาคม ค.ศ. 1659 และก่อตั้งรัฐสภารัมพ์ขึ้นแทนที่ โดยมีชาร์ลส์ ฟลีทวูด (Charles Fleetwood) ได้รับแต่งตั้งให้เป็นสมาชิกของคณะกรรมการเพื่อความปลอดภัย (English Committee of Safety) และ สภาแห่งรัฐ (English Council of State) และหนึ่งในเจ็ดของสมาชิกสภาของทหาร เมื่อวันที่ 9 พฤษภาคม ค.ศ. 1659 ฟลีทวูดก็ได้รับเลือกให้เป็นผู้บังคับบัญชาทหารสูงสุด (Lord-general) แต่ก็ไม่ได้สามารถใช้อำนาจได้เต็มที่เพราะขาดการสนับสนุนจากรัฐสภา ที่ไม่ยอมรับอำนาจของทหารเช่นเดียวกับในระหว่างหลังสงครามกลางเมืองอังกฤษครั้งที่ 1 เมื่อวันที่ 12 พฤษภาคม ค.ศ. 1659 สภาสามัญชนภายใต้การนำของนายพลจอห์น แลมเบิร์ตและนายทหารอีกบางคนก็แต่งตั้งฟลีทวูดให้เป็นประมุขของสภาทหารภายใต้การนำอำนาจของประธานสภาสามัญชน วันรุ่งขึ้นแลมเบิร์ตก็สั่งให้ปิดประตูสภาสามัญชนและห้ามสมาชิกเข้า เมื่อวันที่ 26 ตุลาคมก็เกิดการก่อตั้ง “คณะกรรมการเพื่อความปลอดภัย” โดยมีฟลีทวูดและแลมเบิร์ตเป็นสองในคณะกรรมการ แลมเบิร์ตได้รับการแต่งตั้งให้เป็นนายพลของกองทัพทั้งหมดในอังกฤษและสกอตแลนด์โดยมีฟลีทวูดเป็นนายพล คณะกรรมการเพื่อความปลอดภัยส่งแลมเบิร์ตและกองกำลังเป็นจำนวนมากไปพบกับจอร์จ มองค์ ดยุคแห่งอาลเบอมาร์ลที่ 1 ผู้บังคับบัญชากองทัพในสกอตแลนด์ที่อาจจะไปเจรจาต่อรองหรือไปบังคับให้ยินยอมในข้อตกลง
หลังจากนั้นมองค์ผู้เป็นข้าหลวงแห่งสกอตแลนด์ก็นำทัพลงมาทางใต้ กองทัพของแลมเบิร์ตจึงละทิ้งกองทัพของมองค์ๆ จึงเดินทัพโดยไม่มีผู้ขัดขวางมาถึงลอนดอน สมาชิกเพรสไบทีเรียน (Presbyterian) ยกเว้นสมาชิกที่ถูกกำจัดโดยการยึดรัฐสภาของไพรด์ ในค.ศ. 1648 ก็ถูกเรียกเข้าประชุมและเมื่อวันที่ 24 ธันวาคมฝ่ายทหารก็รื้อฟื้นรัฐสภายาว ฟลีทวูดหมดอำนาจและถูกเรียกตัวมาสอบสวนต่อหน้ารัฐสภาและส่งตัวไปหอคอยแห่งลอนดอนเมื่อวันที่ 3 มีนาคม ค.ศ. 1660 แต่ก็หลบหนีได้เดือนหนึ่งต่อมา แลมเบิร์ตพยายามสร้างสงครามกลางเมืองขึ้นอีกโดยพยายามสนับสนุนสมัยเครือจักรภพและออกประกาศเรียกผู้เข้าร่วมต่อสู้เพื่อ “อุดมคติอันสูงส่ง” และให้ไปรวบรวมตัวกันที่เอ็ดจฮิลล์ แต่แลมเบิร์ตถูกจับเสียก่อนโดยนายพันริชาร์ด อินโกลด์สบี (Richard Ingoldsby) ผู้มีส่วนร่วมในการปลงพระชนม์พระเจ้าชาร์ลส์ที่ 1 และส่งตัวให้รัฐบาลใหม่โดยหวังว่าจะได้รับการอภัยโทษ แลมเบิร์ตถูกจำขังและเสียชีวิตบนเกาะเดรคส์ในปี ค.ศ. 1684 อินโกลด์สบีได้รับการอภัยโทษ
หมวดหมู่:ราชวงศ์อังกฤษ
หมวดหมู่:ยุคสมัยในอังกฤษ
หมวดหมู่:เหตุการณ์ในอังกฤษ
หมวดหมู่:การฟื้นฟู (การเมือง)
หมวดหมู่:พระเจ้าชาลส์ที่ 2 แห่งอังกฤษ
ออวิด

ออวิด
ปูบลิอุส ออวิดิอุส นาโซ (Pvblivs Ovidivs Naso) หรือที่รู้จักในชื่อภาษาอังกฤษว่า ออวิด (Ovid) เกิดเมื่อวันที่ 20 มีนาคม ในปีที่ 43 ก่อนคริสต์ศักราช เสียชีวิตในปี ค.ศ. 17 เป็นกวีชาวโรมันผู้มีชื่อเสียงทัดเทียมกับเวอร์จิลและฮอรัซ นับเป็นหนึ่งในสามกวีเอกผู้เป็นเสาหลักในวรรณกรรมละติน เขาเขียนผลงานในเรื่องต่าง ๆ มากมาย โดยเฉพาะเรื่องเกี่ยวกับความรัก หญิงผู้ถูกทอดทิ้ง และชำนาญในการดัดแปลงนิยายปรัมปรา ผลงานของเขาส่งอิทธิพลต่องานศิลปะและวรรณกรรมในยุโรปต่อเนื่องมาเป็นเวลาหลายศตวรรษ

**แหล่งข้อมูลอื่น**
17
หมวดหมู่:กวีชาวโรมัน
หมวดหมู่:นักเขียนชาวโรมัน
รายชื่อตอนในซีเอสไอ: นิวยอร์ก

นี่คือรายชื่อตอนและวันที่ออกอากาศของ ซีเอสไอ: นิวยอร์ก ในสหรัฐอเมริกา.
ฤดูกาลที่ 1 มีทั้งหมด 23 ตอน, ฤดูกาลที่ 2 และ 3 มีทั้งหมด 24 ตอน, ฤดูกาลที่ 4 มีทั้งหมด 21 ตอน, ฤดูกาลที่ 5 มีทั้งหมด 25 ตอน, ฤดูกาลที่ 6 มีทั้งหมด 23 ตอน, ฤดูกาลที่ 7 มีทั้งหมด 22 ตอน, ฤดูกาลที่ 8 มีทั้งหมด 18 ตอน และฤดูกาลที่ 9 มีทั้งหมด 17 ตอน.
ชื่อตอนภาษาไทย มาจากการออกอากาศของช่อง AXN ของ True Visions.
ซีเอสไอ: นิวยอร์ก ออกอากาศไปแล้วทั้งหมด 197 ตอน โดยออกอากาศครั้งสุดท้ายวันที่ 17 กุมภาพันธ์ พ.ศ. 2556.

**ฤดูกาลที่ 1: 2547 - 2548**

**ฤดูกาลที่ 2: 2548 - 2549**

**ฤดูกาลที่ 3: 2549 - 2550**

**ฤดูกาลที่ 4: 2550 - 2551**

**ฤดูกาลที่ 5: 2551 - 2552**

**ฤดูกาลที่ 6: 2552 - 2553**

**ฤดูกาลที่ 7: 2553 - 2554**

**ฤดูกาลที่ 8: 2554 - 2555**

**ฤดูกาลที่ 9: 2555 - 2556**
ซีเอสไอ: นิวยอร์ก
หมวดหมู่:ซีเอสไอ: ไครม์ซีนอินเวสติเกชัน
เครื่องสแกนลายนิ้วมือ

206x206px
เครื่องสแกนลายนิ้วมือ เป็นระบบรักษาความปลอดภัยในการตรวจพิสูจน์บุคคลที่มีการใช้งานในสถานีตำรวจ อุตสาหกรรมรักษาความปลอดภัย สมาร์ทโฟน หรือในอุปกรณ์พกพาอื่น ๆ

**ลายนิ้วมือ**
มนุษย์มีรูปแบบลายเส้นนูนที่ปรากฏอยู่บนผิวหนังบนนิ้วมือของตนเอง ซึ่งรูปแบบลายเส้นนี้มีชื่อเรียกว่า "ลายนิ้วมือ" (fingerprint) โดยลายนิ้วมือของแต่ละบุคคลมีรายละเอียดที่แตกต่างไม่เหมือนใคร ทั้งยังอยู่อย่างทนทานตลอดอายุของแต่ละบุคคลและยากที่จะเปลี่ยนแปลง เนื่องจากความเป็นเอกลักษณ์ ทำให้ลายนิ้วมือเริ่มกลายเป็นวิธีหนึ่งในการระบุตัวตนที่ดีเยี่ยม

**ประเภทของเครื่องสแกนลายนิ้วมือ**
เครื่องสแกนลายนิ้วมือสามารถแบ่งได้เป็น 4 ประเภท ได้แก่ เครื่องสแกนแบบแสง (optical scanners), เครื่องสแกนแบบความจุไฟฟ้า (capacitance scanners), เครื่องสแกนแบบคลื่นเสียงความถี่สูง (ultrasonic scanners) และเครื่องสแกนแบบความร้อน (thermal scanners) การทำงานขั้นพื้นฐานของเครื่องสแกนทุก ๆ ประเภท คือเพื่อให้ได้ภาพลายนิ้วมือของบุคคลและค้นหาการจับคู่ที่ตรงกันในฐานข้อมูล ซึ่งการวัดประสิทธิภาพของภาพลายนิ้วมือนั้นจะใช้หน่วยจุดต่อนิ้ว (DPI)
# เครื่องสแกนแบบแสง ถ่ายภาพลายนิ้วมือโดยใช้กล้องดิจิทัล
# เครื่องสแกนแบบความจุไฟฟ้า หรือ เครื่องสแกนซีมอส (CMOS scanners) ใช้ตัวเก็บประจุและต่อด้วยกระแสไฟฟ้าเพื่อสร้างภาพลายนิ้วมือ โดยเครื่องสแกนประเภทนี้มีแนวโน้มที่ดีเยี่ยมในแง่ของความแม่นยำ
# เครื่องสแกนลายนิ้วมือแบบคลื่นเสียงความถี่สูง ใช้คลื่นเสียงความถี่สูงในการทะลุชั้นหนังกำพร้า (ภายนอก) ของผิวหนัง
# เครื่องสแกนแบบความร้อน ใช้การสัมผัสถึงความแตกต่างของอุณหภูมิบริเวณผิวสัมผัส ระหว่างลายเส้นนูนกับแนวร่องของลายนิ้วมือ
อย่างไรก็ตาม เครื่องสแกนลายนิ้วมือทั้งหมดมีข้อด้อยต่อการหลอกลวงทางเทคนิคที่เกี่ยวข้องกับการถ่ายภาพลายนิ้วมือ การประมวลผลภาพถ่ายโดยใช้ซอฟต์แวร์พิเศษ และการพิมพ์แบบจําลองลายนิ้วมือโดยใช้เครื่องพิมพ์ 3 มิติ

**รูปแบบ**
210x210px
เครื่องสแกนลายนิ้วมือมีการออกแบบไว้สองรูปแบบ คือ เครื่องสแกนลายนิ้วมือแบบติดตั้งอยู่กับที่และแบบเคลื่อนย้ายได้- แบบติดตั้งอยู่กับที่: จะมีพื้นที่สแกนขนาดเล็กไว้สำหรับวางนิ้วมือ โดยรูปแบบนี้มีราคาถูกแต่เชื่อถือได้น้อยกว่าแบบเคลื่อนย้ายได้ และการถ่ายภาพอาจมีประสิทธิภาพน้อยกว่าเมื่อนิ้วไม่ได้วางอยู่บนพื้นที่สแกนด้วยความเร็วคงที่- แบบเคลื่อนย้ายได้: เมื่อวางนิ้วบนพื้นที่สแกน เครื่องสแกนจะทํางานอยู่ด้านล่าง เนื่องจากเครื่องสแกนดำเนินการด้วยความเร็วคงที่ที่เหนือกว่าลายนิ้วมือ จึงทำให้การถ่ายภาพมีประสิทธิภาพดีกว่า

**การใช้งาน**
เครื่องสแกนลายนิ้วมือได้รับการยอมรับอย่างกว้างขวางในทุกวงการ เช่น ด้านระบบรักษาความปลอดภัย บันทึกเวลาทำงาน สำหรับเข้าออกงาน ระบบเปิด-ปิดประตู ระบบฐานข้อมูลทะเบียนราษฏร์ เป็นต้น จุดประสงค์หลักของการใช้เครื่องสแกนลายนิ้วมือได้แก่- การตรวจพิสูจน์บุคคล โดยอาศัยหลักการที่ว่าลายนิ้วมือทุกคนมีความแตกต่างกัน- การทดแทนการใช้บัตร เช่น บัตรเอทีเอ็ม บัตรเครดิต สมาร์ตการ์ด

**อ้างอิง**
หมวดหมู่:เครื่องมือทางวิศวกรรมศาสตร์
หมวดหมู่:อุปกรณ์สื่อสาร
แม่แบบ:เหตุการณ์ปัจจุบัน/2551 ตุลาคม 5

*การเลือกตั้งผู้ว่าราชการกรุงเทพมหานคร พ.ศ. 2551
** พล.ต.จำลอง ศรีเมือง แกนนำพันธมิตรประชาชนเพื่อประชาธิปไตย ถูกตำรวจจับ ขณะออกไปใช้สิทธิ์เลือกตั้งผู้ว่าราชการกรุงเทพมหานคร ที่โรงเรียนเศรษฐเสถียร ถนนพระราม 5 เขตดุสิต
**นายอภิรักษ์ โกษะโยธิน ผู้สมัครจากพรรคประชาธิปัตย์ หมายเลข 5 และผู้ว่าราชการกรุงเทพมหานครคนก่อน ชนะการเลือกตั้ง ได้ดำรงตำแหน่งต่อเป็นสมัยที่ 2 
}
แม่แบบ:เหตุการณ์ปัจจุบัน/2551 ตุลาคม 3

*  กัมพูชาปะทะกับทหารไทยบริเวณปราสาทเขาพระวิหาร ทหารไทยไม่มีผู้ใดเสียชีวิตแต่อย่างใด แต่มีทหารไทยบาดเจ็บ 2 ราย ด้านแม่ทัพภาคที่ 2 โต้กัมพูชานำกองกำลังลาดตระเวน 1 หมู่รุกล้ำเข้ามาในเขตแดนไทยถึง 1 กิโลเมตรก่อน
*การชุมนุมของพันธมิตรประชาชนเพื่อประชาธิปไตย พ.ศ. 2551:
**เจ้าหน้าที่ตำรวจได้จับกุมตัวนายไชยวัฒน์ สินสุวงศ์ แนวร่วมพันธมิตรประชาชนเพื่อประชาธิปไตย (พธม.) ขณะเดินทางออกมาจากบ้านพักของนายไกรศักดิ์ ชุณหะวัณ ส.ส.ระบบสัดส่วน พรรคประชาธิปัตย์ ที่ซอยพหลโยธิน 5 (ซอยราชครู)  (มติชน)
}
แม่แบบ:เหตุการณ์ปัจจุบัน/2551 ตุลาคม 2

*การเลือกตั้งผู้ว่าราชการกรุงเทพมหานคร พ.ศ. 2551: นายชูวิทย์ กมลวิศิษฎ์ ผู้สมัครเลือกตั้งผู้ว่าราชการกรุงเทพมหานครอิสระ ก่อเหตุชกหน้านายวิศาล ดิลกวณิช ผู้ดำเนินรายการเที่ยงวันทันเหตุการณ์ทางช่อง 3 หลังรายการจบ เนื่องจากไม่พอใจในคำถาม  (ผู้จัดการออนไลน์)
}
โยชิโตโมะ นาระ

โยชิโตโมะ นาระ (奈良美智) เป็นศิลปินชาวญี่ปุ่น ที่มีชื่อเสียงระดับโลก และทรงอิทธิพลมากที่สุดคนหนึ่งของญึ่ปุ่นในช่วงกระแส Pop Art ในยุค 90's 
นาระเกิดวันที่ 5 ธันวาคม ค.ศ.1959 ที่เมืองฮิโรซากิ จังหวัดอาโอโมริ ประเทศญี่ปุ่น จบการศึกษาศิลปะในระดับปริญญาตรีและโทที่ Aichi Prefectural University of Fine Arts and Music แล้วบินไปเรียนศิลปะต่อที่ คุนส์อคาเดมี ดุสเซลดอร์ฟ (Kunstakademie Duesseldorf) ประเทศเยอรมนี หลังจากนั้นก็กลับมาทำงานศิลปะและพำนักอยู่ที่กรุงโตเกียว ประเทศญี่ปุ่น
ทั้งภาพวาดและประติมากรรมของนาระจะมีบุคลิกแบบการ์ตูนเด็ก หรือที่ภาษาญี่ปุ่นเรียกว่า 'มังงะ' (manga) รวมถึงสัตว์ โดยเฉพาะสุนัข ที่กลับแสดงอารมณ์ในทางตรงข้าม (ผิดกับคน) คือดูอบอุ่น
อ่อนโยน และเป็นมิตร ซึ่งล้วนเป็นแรงบันดาลใจมาจากความทรงจำในวัยเด็ก     
นาระฉีกตัวเองออกจากศิลปินร่วมสมัยของญี่ปุ่นที่ทำงานศิลปะในแนวทางเดียวกัน (Cartoon Pop Art) อย่าง ทากาชิ มูรากามิ (Takashi Murakami) และ อิซูรุ คาซาฮาระ (Izuru Kasahara) ด้วยการรวมความเป็นญี่ปุ่นกับตะวันตก สร้างผลงานที่ทิ้งอารมณ์เย้ายวนกวนอารมณ์ ให้กับผู้ชมงานของเขา
หมวดหมู่:บุคคลจากฮิโรซากิ
หมวดหมู่:ศิลปินชาวญี่ปุ่น
สุนันท์ษา จิรมณีกุล

สุนันท์ษา จิรมณีกุล หรือ จอย (เกิดเมื่อ 13 สิงหาคม พ.ศ. 2526) นักแสดงสาวหน้าใหม่ ที่เคยผ่านงานโฆษณามาแล้วหลายชิ้น แต่เพิ่งจะมีผลงานละครเรื่อง “รักนี้เคียงตะวัน” ที่ออกอากาศทางช่อง 7 ล่าสุดเธอเข้าร่วมในรายการเรียลลิตี้ “ซูเปอร์สตาร์” ทางโมเดิร์นไนน์ทีวี ที่นำเอาศิลปินชายหญิงมาอยู่ด้วยกัน ทำให้เธอเป็นที่รู้จักมากขึ้น
ส่วนมากงานแสดงของจอยนาน ๆ จะมีครั้ง เหมือนเป็นแค่งานอดิเรกของเธอ เพราะนามสกุลของจอยไปเหมือนกับคนในวงการไฮโซ ทำให้หลายคนอาจจะมองว่าเธอเป็นไฮโซมากกว่านักแสดงเสียอีก แต่จอยปฏิเสธมาตลอดว่าเธอไม่ใช่ไฮโซและเธอก็เป็นคนในวงการบันเทิงคนหนึ่ง ที่ไม่ได้ใช้นามสกุลเป็นใบเบิกทางเพื่อเขาวงการ เพราะก่อนหน้าจอยเคยผ่านการประกวดมาบ้างแล้ว ส่วนมากเธอจะรับงานเป็นพิธีกรตามงานอีเว้นท์ต่าง ๆ และงานโฆษณาเป็นหลัก แต่เธอเริ่มต้นงานแสดงด้วยละครวัยรุ่นเรื่อง “น้องใหม่ร้ายบริสุทธิ์” และมาแจ้งเกิดในงานแสดงในซิตคอมเรื่อง “หมอสามชั้น”  
ปัจจุบัน จอย สุนันท์ษา จิรมณีกุล เข้าพิธีหมั้นและจดทะเบียนสมรสกับ ป๊อบ - ศุภชล นิธิวาสิน แฟนหนุ่มนอกวงการ ทายาทธุรกิจโรงแรม และบริษัทปิโตรเคมี เมื่อวันที่ 13 พฤศจิกายน 2553 ณ ห้องบอลรูม โรงแรมนารายณ์ มีพิธีฉลองวิวาห์ในวันอาทิตย์ที่ 28 พฤศจิกายน 2553 ที่โรงแรม สยาม เคมปินสกี้

**ประวัติ**

**การศึกษา**
 ประถมเรียนที่ โรงเรียนทรงวิทย์ศึกษา กับ โรงเรียนปิยะจิตวิทยา- มัธยมเรียนที่ โรงเรียนเตรียมอุดมศึกษาพัฒนาการ- วิทยาลัยนานาชาติ มหาวิทยาลัยกรุงเทพ คณะ Business English

**ผลงาน**

**ละครโทรทัศน์**

**มิวสิกวิดีโอ**
 เพลง ปลอบ - ปอ ปานเวทย์- เพลง เบอร์นี้...ไม่มีคนของเธอ - ปาน ธนพร

**โฆษณา**
 โฆษณาภาพนิ่ง Beauty touch hair jal - โฆษณา Dutch milk - โฆษณา เคเอฟซี - โฆษณา พานาโซนิค - โฆษณา ธนาคารธนชาติ - โฆษณา ล็อตเต้ - โฆษณา Nevia (ผิวไวต่อแดด) 

**พิธีกร**
 พิธีกร mc- พิธีกร รายการ City lady- พิธีกร Chic Channel- พิธีกร ทรูมิวสิก- พ.ศ. 2558 : รายการ My Lady ผู้หญิงในฝัน ทางช่องทรูโฟร์ยู ทุกวันจันทร์-ศุกร์ เวลา 9.00-10.00 น. ร่วมกับ ไดอาน่า จงจินตนาการ, ชลลดา สิริสันต์, ณัฐกานต์ ประสพสายพรกุล

**รางวัลที่ได้รับ**
 F5 Challenge อันดับ 2 Schering ตำแหน่งนักแสดงยอดเยี่ยม- ได้เข้าร่วมเป็น 12 ในผู้เข้าแข่งขันรายการ Superstar ที่สุดแห่งดาว ใช้รหัส s8 (ออกจากบ้านเมื่อสัปดาห์ที่2 เลียนแบบคนดัง)

**แหล่งข้อมูลอื่น **
  ดาราไทย :  จอย สุนันท์ษา-  Superstar ที่สุดแห่งดาว จอย-สุนันท์ษา (S8) date=2008-09-12 -  อยากรู้ประวัติของจอย date=2009-07-21 
หมวดหมู่:บุคคลจากกรุงเทพมหานคร‎‎
หมวดหมู่:โรงเรียนทรงวิทย์ศึกษา 
หมวดหมู่:โรงเรียนปิยะจิตวิทยา
หมวดหมู่:โรงเรียนเตรียมอุดมศึกษาพัฒนาการ
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:วีเจ
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
ซอนเน็ต

ซอนเน็ต (Sonnet) เป็นรูปแบบฉันทลักษณ์งานกวีนิพนธ์ในภาษาอังกฤษแบบหนึ่ง พบมากในงานกวีนิพนธ์ของประเทศในยุโรป คำว่า "ซอนเน็ต" มาจากคำ sonet ในภาษาอุตซิตา และ sonetto ในภาษาอิตาลี มีความหมายว่า "บทเพลงน้อย ๆ" ในคริสต์ศตวรรษที่ 13 เริ่มมีการใช้ซอนเน็ตกับบทกวี 14 บรรทัด ซึ่งมีรูปแบบสัมผัสที่เคร่งครัดและมีโครงสร้างพิเศษ ผู้เขียนโคลงซอนเน็ตมักมีคำเรียกเฉพาะว่า "sonneteer" งานกวีนิพนธ์แบบซอนเน็ตที่มีชื่อเสียงมากที่สุดคือ ซอนเน็ตของเชกสเปียร์ ซึ่งได้ประพันธ์โคลงซอนเน็ตไว้ถึง 154 บท
กวีมักนิยมเขียนโคลงซอนเน็ตโดยใช้มาตราแบบ iambic pentameterในงานประพันธ์ภาษาอังกฤษ ถ้าประพันธ์ด้วยภาษากลุ่มโรมานซ์ จะนิยมใช้มาตราแบบ hendecasyllable และ alexandrine

**ตัวอย่าง**
ตัวอย่างโคลงซอนเน็ตของเชกสเปียร์ บทที่ 116 ใน 1 บทมี 14 บรรทัด ประพันธ์ด้วยมาตรา iambic pentameter กล่าวคือแต่ละบรรทัดประกอบด้วย 10 พยางค์ (หรืออาจเป็น 9-11 พยางค์ก็ได้) ลักษณะสัมผัสท้ายประโยคเป็นดังนี้ a-b-a-b / c-d-c-d / e-f-e-f / g-g
Let me not to the marriage of true minds (a) 
Admit impediments, love is not love (b) 
Which alters when it alteration finds, (a) 
Or bends with the remover to remove. (b) 
O no, it is an ever fixed mark (c) 
That looks on tempests and is never shaken; (d) 
It is the star to every wand'ring bark, (c) 
Whose worth's unknown although his height be taken. (d) 
Love's not time's fool, though rosy lips and cheeks (e) 
Within his bending sickle's compass come, (f) 
Love alters not with his brief hours and weeks, (e) 
But bears it out even to the edge of doom: (f) 
If this be error and upon me proved, (g) 
I never writ, nor no man ever loved. (g) 

**แหล่งข้อมูลอื่น**
 http://www.sonnets.org/-  ซอนเน็ตของเชกสเปียร์ ในภาษาอังกฤษใหม่
หมวดหมู่:กวีนิพนธ์
หมวดหมู่:ฉันทลักษณ์
แซมมวล เทย์เลอร์ คอเลริดจ์

แซมมวล เทย์เลอร์ คอเลริดจ์ (Samuel Taylor Coleridge; 21 ตุลาคม ค.ศ. 1772 - 25 กรกฎาคม ค.ศ. 1834) เป็นกวี นักวิจารณ์ และนักปรัชญาชาวบริติช เป็นหนึ่งในผู้ริเริ่มการเคลื่อนไหวทางวัฒนธรรมของยุคโรแมนติกในประเทศอังกฤษ ร่วมกับสหายของเขาคือ วิลเลียม เวิร์ดสเวิร์ธ เขามีชื่อเสียงเป็นที่รู้จักในผลงานกวีนิพนธ์ชุด บทกวีของกะลาสีชรา (The Rime of the Ancient Mariner) และ Kubla Khan

**แหล่งข้อมูลอื่น**
  รวมบทกวีของคอเลริดจ์ ที่ poetryfoundation.org-  รวมผลงานของคอเลริดจ์ ที่โปรเจกต์กูเตนเบิร์ก
1834
หมวดหมู่:กวีชาวอังกฤษ
หมวดหมู่:นักเขียนชาวอังกฤษ
อัลเฟรด เทนนีสัน บารอนเทนนีสันที่ 1

อัลเฟรด เทนนีสัน บารอนเทนนีสันที่หนึ่ง (Alfred Tennyson, 1st Baron Tennyson; 6 สิงหาคม ค.ศ. 1809 - 6 ตุลาคม ค.ศ. 1892) เป็นกวีแห่งราชสำนักอังกฤษ มีความเชี่ยวชาญในการประพันธ์บทกวีแบบสั้น เช่นงานเขียนชุด  "In the valley of Cauteretz," "Break, break, break", "The Charge of the Light Brigade", "Tears, idle tears" และ "Crossing the Bar" เป็นต้น  โดยมากผลงานของเขาจะมีพื้นฐานมาจากตำนานปรัมปรา เทนนีสันเคยพยายามเขียนบทละครด้วยเช่นกันแต่ไม่ประสบความสำเร็จนัก
วลีจากผลงานของเทนนีสันจำนวนมากกลายมาเป็นถ้อยคำที่ใช้ทั่วไปในภาษาอังกฤษ เช่น "nature, red in tooth and claw", "better to have loved and lost", "Theirs not to reason why, / Theirs but to do and die", และ "My strength is as the strength of ten, / Because my heart is pure" ถือได้ว่าเขาเป็นนักเขียนที่มีการนำถ้อยคำในผลงานไปอ้างอิงมากที่สุดเป็นอันดับสองในพจนานุกรมรวมวลีและสำนวนของออกซฟอร์ด (The Oxford Dictionary of Quotations) รองมาจากวิลเลียม เชกสเปียร์

**อ้างอิง**

**แหล่งข้อมูลอื่น**
  รวมผลงานของเทนนีสัน ที่โครงการกูเตนเบิร์ก-  ประวัติและผลงานของเทนนีสัน ที่ online-literature.com
หมวดหมู่:กวีชาวอังกฤษ
หมวดหมู่:นักเขียนชาวอังกฤษ
หมวดหมู่:ขุนนางอังกฤษ
หมวดหมู่:ภาคีสมาชิกราชสมาคมแห่งลอนดอน
1892
ซาโด

การชงชาแบบญี่ปุ่น
ซาโด หรือ ชาโด (4=วิถีแห่งชา) หรือ ชาโนยุ (chanoyu) ในภาษาไทยมักเรียกว่า พิธีชงชาญี่ปุ่น เป็นเอกลักษณ์ของประเทศญี่ปุ่นว่าด้วยการใช้เวลาอย่างสุนทรีย์ ประกอบด้วยการปรนนิบัติระหว่างการดื่มและการดื่มชาผงสีเขียวหรือมัจจะ การจัดการพบปะกันในวงสังคมเพื่อดื่มมัจจะได้แพร่หลายในบรรดาชนชั้นสูงนับตั้งแต่ประมาณศตวรรษที่ 14 ต้นฉบับของพิธีชงชา รูปแบบของซะโดซึ่งปฏิบัติกันอยู่ในปัจจุบัน ยุคนาระ โดยมีผู้เชี่ยวชาญด้านชาคือ เซ็น โนะ ริกิว (千利休)
ซาโดมีลักษณะที่เป็นแบบแผน ได้พัฒนาภายใต้อิทธิพลของพุทธศาสนานิกายเซ็นซึ่งจุดประสงค์สามารถอธิบายได้ด้วยคำพูดเรียบง่าย คือเพื่อทำวิญญาณให้บริสุทธิ์โดยการเป็นอันหนึ่งอันเดียวกับธรรมชาติหัวใจแท้จริงของพิธีชงชาได้รับการบรรยายโดยคำต่าง ๆ เช่น ความสงบ ความเรียบง่าย ความสง่างาม และ สุนทรียศาสตร์แห่งความเรียบง่ายอันเข้มงวดและความยากจนที่ประณีต
ซาโดยังมีบทบาทสำคัญในด้านชีวิตด้านศิลปะของชาวญี่ปุ่น พิธีชงชาจะเกี่ยวข้องกับการชื่นชมห้องที่ประกอบพิธี ส่วนที่ติดอยู่ในห้องนั้น เครื่องใช้ในการชงชา เครื่องประดับบริเวณพิธี เช่น ภาพแขวนหรือการจัดดอกไม้ สถาปัตยกรรมญี่ปุ่น การจัดสวน เครื่องปั้นดินเผาเซรามิก สิ่งต่าง ๆ เหล่านี้ก็ล้วนแต่ได้รับอิทธิพลมาจากพิธีชงชา และความเป็นพิธีการที่ถือปฏิบัติในพิธีชงชาได้มีอิทธิพลต่อการพัฒนามารยาทของชาวญี่ปุ่นในลักษณะที่เป็นพื้นฐาน
ภายหลังที่เซ็น โนะ รีกีว ถึงแก่กรรมใน ค.ศ. 1591 คำสั่งสอนของเขาได้ตกทอดมาจากคนรุ่นหนึ่งสู่อีกรุ่น ได้มีการก่อตั้งโรงเรียนต่าง ๆ ขึ้น เช่นโรงเรียนอูราเซ็งเกะ ที่ดำเนินงานอย่างแข็งขันและมีศิษย์อยู่จำนวนมาก

**เชิงอรรถ**

**อ้างอิง**
หมวดหมู่:ประเทศญี่ปุ่น
หมวดหมู่:วัฒนธรรมญี่ปุ่น
Thrash

Thrash ในความหมายเชิงวิทยาการคอมพิวเตอร์ หมายถึงปรากฏการณ์ที่คอมพิวเตอร์มีประสิทธิภาพการทำงานลดลง
อันเนื่องมาจากการใช้เวลาในการสับเปลี่ยนกันใช้ทรัพยากรหลายครั้งมาก ปรากฏการณ์ที่มักจะพบบ่อยอาทิเช่น การสับเปลี่ยนหน้า
(paging) ใน หน่วยความจำเสมือน ซึ่งใช้ หน่วยความจำจริง เต็มแล้ว ทำให้เกิด Page Fault หลายครั้งและต้องเสียเวลาในการสับเปลี่ยนหน้าในแต่ละครั้ง
ส่งผลให้การทำงานของคอมพิวเตอร์ช้าลง

**การ Thrash ในหน่วยความจำเสมือน**
ปรากฏการณ์ Thrash
การ Thrash ในหน่วยความจำเสมือน เกิดจากการที่โปรเซสหลายโปรเซสสับเปลี่ยนหน้า (page) ของตนเองเข้าทำงานใน
หน่วยความจำกายภาพ จนกระทั่งหน่วยความจำกายภาพเต็ม และมีโปรเซสเข้าทำงานอีกจำนวนมาก ทำให้เมื่อโปรเซสเริ่ม
ทำงาน ก็จะมีการสับเปลี่ยนหน้า (page) ของโปรเซสอื่นออกแล้วเอาหน้าของโปรเซสที่จะทำงานสับเปลี่ยนเข้ามาแทน
การสับเปลี่ยนหน้านั้นเป็นการติดต่อกับฮาร์ดดิสก์ ซึ่งใช้เวลาในการเข้าถึงนานมาก พอโปรเซสนี้ทำงานเสร็จ ก่อนโปรเซสอื่น
เข้ามาทำงานก็ต้องมีการสับเปลี่ยนหน้า (page) ของโปรเซสนั้นเข้ามาอีกและเอาหน้าของโปรเซสแรกออกไป ทำให้
ทุกๆโปรเซส ต้องเสียเวลาการทำงานในส่วนที่สับเปลี่ยนหน้านี้มาก อีกทั้งในช่วงที่สับเปลี่ยนหน้า CPU จะว่าง จึงนำโปรเซส
ใหม่เข้ามาอีก ซึ่งยิ่งสร้างปัญหาเข้าไปอีก จึงให้ประสิทธิภาพการทำงานของคอมพิวเตอร์ลดลงอย่างมาก

**วิธีการตรวจสอบ Thrash โดยใช้ Working-Set Model**
Working-Set คือเซตของ page ที่ถูกใช้ในช่วงใดๆช่วงหนึ่ง
ซึ่งอาจถูกกำหนดโดยเวลา หรือจำนวนคำสั่ง อาทิ 5 มิลลิวินาที หรือ 10,000 คำสั่ง เป็นต้น เรียกช่วงที่ถูกกำหนดว่า
(Working-Set Window :)
Working Set ที่มีขนาดใหญ่แสดงว่าในขณะนั้นมีการใช้งานทรัพยากรเป็นจำนวนมากในระยะเวลาสั้น
ซึ่งอาจเกิด Thrash ได้ วิธีการป้องกัน Thrash ก็คือ การตั้งลิมิตไม่ให้ขนาดของ Working Set มีค่าเกินค่าค่าหนึ่งนั่นเอง
เมื่อ Working Set มีขนาดมากกว่าค่าลิมิต ก็ต้องกันไม่ให้โปรเซสใหม่เข้าทำงาน และเลือกลบโปรเซสบางตัวออกบ้าง
จนกว่า Working Set จะมีขนาดน้อยกว่าค่าลิมิตที่ตั้งไว้

**Page Fault Frequency**
Page Fault Frequency เป็นอีกวิธีการหนึ่งที่การป้องการ Thrash โดยการนับความถี่ของการที่เกิด Page Fault
ถ้าเกิดความถี่ของ Page Fault มากเกินไป โดยเราจะกำหนดขีดจำกัดบน ( Upper Threshold )
คือถ้ามากกว่าที่เราตั้งไว้ แสดงว่าเกิด Page Fault หลายครั้ง ก็จะควรป้องกันไม่ให้โปรเซสใหม่
เข้ามาทำงาน และลดจำนวนโปรเซสลง แต่ถ้าความถี่ในการเกิด Page Fault น้อยเกินไป
โดยเราจะกำหนดขีดจำกัดล่าง ( Lower Threshold ) คือถ้าน้อยกว่าค่านี้ แสดงว่ามีทรัพยากรมีเพียงพอ
ก็ให้โปรเซสใหม่เข้ามาทำงานได้
สำหรับวิธีการหาความถี่ทำได้โดยเก็บเวลาสุดท้ายที่เกิด page fault ()เอาไว้ และเมื่อเกิด page fault ก็นำเวลาปัจจุบันลบด้วยเวลาที่ครั้งสุดท้ายที่เกิด page fault แล้วหาส่วนกลับ ก็จะได้ความถี่

**แหล่งข้อมูลอื่น**
 Abraham Silberschatz, Peter Baer Galvin and Greg Gagne. "Operating System Principles".
หมวดหมู่:ระบบปฏิบัติการ
ยาซูนาริ คาวาบาตะ

ยาซูนาริ คาวาบาตะ ในปี ค.ศ. 1938
ยาซูนาริ คาวาบาตะ (Kawabata Yasunari) (14 มิถุนายน ค.ศ. 1899 - 16 เมษายน ค.ศ. 1972) เป็นนักเขียนนวนิยายและเรื่องสั้นชาวญี่ปุ่น เขาเป็นชาวญี่ปุ่นคนแรกที่ได้รับรางวัลโนเบลสาขาวรรณกรรม ในปี ค.ศ. 1968 คาวาบาตะมีผลงานที่เป็นที่รู้จักอย่างกว้างขวางในต่างประเทศโดยผลงานของเขาที่ได้รับการแปลเป็นภาษาต่างประเทศต่าง ๆ รวมทั้ง ยูกิงูนิ (Yukiguni: เมืองหิมะ) เซ็มบาซูรุ (Senbazuru: กระเรียนพันตัว) และโคโตะ (Koto: เมืองหลวงเก่า) 
ลักษณะการเขียนที่เด่นชัดของเขาคือความงดงามของบทร้อยกรองแบบญี่ปุ่นด้วยความรู้สึกอันแหลมคม

**อ้างอิง**
 สมาคมนานาชาติเพื่อข่าวสารการศึกษา, ญี่ปุ่นปัจจุบัน , บริษัทโรงพิมพ์อักษรสัมพันธ์
หมวดหมู่:นักเขียนชาวญี่ปุ่น
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวญี่ปุ่นผู้ได้รับรางวัลโนเบล
หมวดหมู่:บุคคลจากโอซากะ
คลื่นยักษ์นอกฝั่งคานางาวะ

คลื่นยักษ์นอกฝั่งคานางาวะ (Kanagawa oki nami ura; The Great Wave off Kanagawa) เป็นภาพพิมพ์แกะไม้ขนาดกว้าง 10 นิ้ว ยาว 15 นิ้ว ที่เก็บรักษาอยู่ที่พิพิธภัณฑ์ศิลปะเมโทรโปลิตัน ในนิวยอร์ก เป็นหนึ่งในผลงานในชุด ทัศนียภาพ 36 มุมของภูเขาฟูจิ (Fugaku Sanjurokkei) ของคัตสึชิกะ โฮกูไซ (1760-1849) ศิลปินชาวญี่ปุ่น เผยแพร่ครั้งแรกในปี ค.ศ. 1832 ในยุคเอโดะ
ภาพนี้เป็นภาพของคลื่นขนาดใหญ่ที่ถูกลมพัดเข้าใส่เรือประมงในจังหวัดคานางาวะ มีฉากหลังเป็นภูเขาไฟฟูจิ มักมีผู้เข้าใจผิดอยู่บ่อยครั้งว่าเป็นภาพของคลื่นสึนามิ
ภาพนี้มีสำเนาอยู่หลายชุด ทั้งที่พิพิธภัณฑ์ศิลปะเมโทรโพลิทัน นิวยอร์ก, พิพิธภัณฑ์บริติช ลอนดอน และที่บ้านของโกลด มอแน ที่ฌีแวร์นี ประเทศฝรั่งเศส
ภาพนี้จะปรากฎในด้านหลังของธนบัตรหนึ่งพันเยนแบบใหม่ที่จะออกสู่ตลาดในวันที่ 3 กรกฎาคม 2567 ร่วมกับคิตาซาโตะ ชิบาซาบูโร ผู้บุกเบิกการแพทย์ญี่ปุ่นที่มีส่วนร่วมในการป้องกันและรักษาโรคติดเชื้อในญี่ปุ่นและต่างประเทศ ที่ปรากฎบนด้านหน้าของธนบัตร

**อ้างอิง**
หมวดหมู่:จิตรกรรมญี่ปุ่น
หมวดหมู่:ผลงานในปี พ.ศ. 2375
หมวดหมู่:ประเทศญี่ปุ่น
หมวดหมู่:ศิลปะญี่ปุ่น
หมวดหมู่:งานสะสมของพิพิธภัณฑ์ศิลปะเมโทรโพลิทัน
เดอะสคริปต์

เดอะสคริปต์ (The Script) เป็นวงดนตรีสัญชาติไอร์แลนด์ ก่อตั้งวงที่เมืองดับลินในปี ค.ศ. 2001 โดยแดนนี โอดอนอฮิว (นักร้องนำและคีย์บอร์ด) มาร์ก ชีแฮน (มือกีตาร์) และเกล็น พาวเวอร์ (มือกลอง) หลังเซ็นสัญญากับค่ายโฟโนจีนิกเรเคิดส์ สังกัดโซนี่มิวสิกเอ็นเตอร์เทนเมนต์ พวกเขาย้ายไปอยู่ลอนดอน และออกอัลบั้มแรกชื่อ เดอะสคริปต์ ในเดือนสิงหาคม ค.ศ. 2008 มีซิงเกิลที่ประสบความสำเร็จได้แก่ "เดอะแมนฮูแคนท์บีมูฟด์" และ "เบรกอีเวน" อัลบั้มขึ้นอันดับหนึ่งในไอร์แลนด์และสหราชอาณาจักร อัลบั้มต่อมาอีกห้าอัลบั้ม คือ ไซแอนซ์แอนด์เฟท (2010) #3 (2012) โนซาวด์วิทเอาต์ไซเลนซ์ (2014) ฟรีดอมไชลด์ (2017) และ ซันเซ็ตแอนด์ฟูลมูนส์ (2019) ทุกอัลบั้มขึ้นอันดับหนึ่งในไอร์แลนด์ โดยเฉพาะอัลบั้ม ไซแอนซ์แอนด์เฟท เคยขึ้นอันดับสามในสหรัฐ
มาร์ก ชีแฮน สมาชิกผู้ร่วมก่อตั้งวงเสียชีวิตเมื่อเดือนเมษายน ค.ศ. 2023 หลังจากนั้นเดอะสคริปต์เพิ่มเบน ซาร์เจนต์ (มือเบส) และเบน วีเวอร์ (มือกีตาร์) เข้ามาเป็นสมาชิกใหม่ วงเผยแพร่ซิงเกิล "โบธเวส์" ในเดือนพฤษภาคม ค.ศ. 2024 ซิงเกิลนี้เป็นซิงเกิลแรกของ แซเทลไลส์ อัลบั้มที่เจ็ดซึ่งเผยแพร่ในเดือนสิงหาคม ค.ศ. 2024
เพลงของเดอะสคริปต์เคยถูกนำไปประกอบรายการโทรทัศน์หลายรายการ เช่น 90210 โกสต์วิสเปอเรอร์ เดอะฮิลส์ วอเทอร์ลูโรด อีสต์เอนเดอส์ เมดอินเชลซี และเดอะแวมไพร์ไดอารีส์ แดนนี โอดอนอฮิว นักร้องนำ เคยเป็นโค้ชในรายการเดอะวอยซ์ สหราชอาณาจักร ฤดูกาลที่ 1 และ 2 ก่อนออกจากรายการเพื่อทำงานกับวง วงได้รับรางวัลเมเทียร์ไอร์แลนด์มิวสิกอะวอดส์สามรางวัล และเวิลด์มิวสิกอะวอดส์สองรางวัล และได้เข้าชิงรางวัลบริตอะวอดส์สองรางวัล

**สตูดิโออัลบั้ม**
 The Script (2008)- Science & Faith (2010)- #3 (2012)- No Sound Without Silence (2014)- Freedom Child (2017)- Sunsets & Full Moons (2019)- Satellites (2024)

**อ้างอิง**
หมวดหมู่:กลุ่มดนตรีสัญชาติไอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2544
เพทราร์ก

ฟรันเชสโก เพทราร์กา (Francesco Petrarca, lang; 20 กรกฎาคม ค.ศ. 1304 – 18/19 กรกฎาคม ค.ศ. 1374) หรือที่รู้จักในชื่อภาษาอังกฤษว่า เพทราร์ก (Petrarch) เป็นนักวิชาการและกวีในสมัยฟื้นฟูศิลปวิทยาในอิตาลีตอนต้น และหนึ่งในนักมนุษยนิยมยุคแรก
การค้นพบจดหมายของกิแกโรอีกครั้งโดยเพทราร์กมักได้รับเครดิตด้วยการเริ่มต้นสมัยฟื้นฟูศิลปวิทยาของอิตาลีในคริสต์ศตวรรษที่ 14 และวางรากฐานมนุษยนิยมสมัยฟื้นฟูศิลปวิทยา ในคริสต์ศตวรรษที่ 16 Pietro Bembo สร้างแม่แบบสำหรับภาษาอิตาลีสมัยใหม่โดยอิงจากผลงานของเพทราร์ก และผลงานของโจวันนี บอกกัชโชกับดันเต อาลีกีเอรี
เพทราร์กได้ชื่อว่าเป็นผู้คิดประดิษฐ์ซอนเน็ต งานกวีนิพนธ์ซอนเน็ตของเขาได้รับยกย่องและเป็นที่รู้จักทั่วไปในยุโรปตลอดยุคเรอเนซองส์ ซึ่งได้กลายเป็นแบบมาตรฐานสำหรับงานกวีนิพนธ์ในยุคต่อมา เขายังเป็นที่รู้จักว่าเป็นบุคคลแรกที่พัฒนาแนวคิด "ยุคมืด"

**อ้างอิง**

**แหล่งข้อมูลอื่น**
  Petrarch and his Cat Muse-  เพทราร์ก จาก Catholic Encyclopedia-  Excerpts from his works and letters-  Francesco Petrarca (Petrarch) (1304–1374)- id=7519- name=Francesco Petrarca- id=2818-  Timeline of life of Petrarch
หมวดหมู่:กวีชาวอิตาลี
ทรูเอเชียนมอร์

ทรู เอเชียนมอร์ (True Asian More)  เดิมชื่อทรู เอเชียน ซีรีส์ เอชดี (True Asian Series HD) เป็นช่องรายการที่ผลิตและออกอากาศทางทรูวิชั่นส์ ซึ่งเป็นช่องรายการภาพยนตร์ชุดเพื่อชมซีรีส์เอเชีย จีน ญี่ปุ่น เกาหลี  และ ซีรีส์ไทยที่ผลิตเองในนาม True Original โดยออกอากาศเป็นภาษาไทย และเสียงต้นฉบับ ออกอากาศตลอด 24 ชั่วโมง

**ประวัติ**
True Asian Series เป็นหนึ่งในสามช่องรายการใหม่ที่ผลิตโดยทรูวิชั่นส์   มีการประกาศครั้งแรกในนิตยสาร TrueVisions Magazine ฉบับเดือนสิงหาคม พ.ศ. 2551  พร้อมกับช่อง True Food และ Hay Ha ภายหลังทรูวิชั่นส์ได้แจ้งให้สมาชิกทราบถึงการเรียงลำดับช่องรายการใหม่ในวันที่ 9 กันยายน พ.ศ. 2551 เวลา 00.00 น. พร้อมกับการเพิ่มสองช่องรายการใหม่ True Asian Series และ Hay Ha (ยังไม่มีการประกาศวันออกอากาศของช่อง True Food) ณ ช่อง 22 และ ช่อง 23 ตามลำดับ โดย ณ ขณะนั้น เป็นการออกอากาศแบบ SD 
จากนั้นในวันที่ 5 มกราคม 2559 ได้มีการรวมช่อง True Asian HD กับ True Asian Series เดิม และเปลี่ยนผ่านจากการออกอากาศในระบบ SD มาเป็นระบบ HD ในชื่อ True Asian Series HD โดย ณ ขณะนั้น ออกอากาศในช่องหมายเลข 238 จากนั้นมีการเรียงเลขช่องใหม่ จึงมีการย้ายเลขช่องไปอยู่ที่ช่อง 239  
ต่อมาทางทรูวิชั่นส์ได้ยุติออกอากาศ ช่อง True Asian Series HD ในคืนวันที่ 30 กันยายน 2564 พร้อมกับรีแบรนด์และเปิดช่องใหม่ โดยช่องแรกได้แยกคอนเทนต์ซีรี่ย์เกาหลีพากย์ภาษาไทย มาเปิดช่องใหม่ โดยใช้ชื่อ True Korean More ออกอากาศที่ช่อง 238
ขณะเดียวกัน True Asian Series HD เดิม ถูกรีแบรนด์เป็นช่อง True Asian More ซึ่งเป็นช่องรายการที่เน้นละครและซีรี่ย์จากประเทศจีน ญี่ปุ่น พากย์ภาษาไทย รวมไปถึงซีรี่ย์ไทยที่ผลิตในนาม True Original โดยออกอากาศที่ช่อง 239 เช่นเดิม ซึ่งทั้ง 2 ช่องนี้เริ่มออกอากาศครั้งแรกตั้งแต่วันที่ 1 ตุลาคม 2564 เป็นต้นมา  

จนกระทั่งเมื่อเดือนกันยายน 2566 ที่ผ่านมา ทางทรูวิชั่นส์ได้ประกาศยุติการออกอากาศช่อง True Korean More เนื่องจากมีการปรับผังรายการใหม่ โดยมีผลตั้งแต่วันที่ 1 ตุลาคม 2566 เป็นต้นไป ทำให้มีการนำคอนเทนต์ซีรี่ย์เกาหลีที่แยกตัวออกไปกลับมารวมกันที่ช่อง True Asian More อีกครั้ง  
โลโก้ช่อง True Asian Series (27 กรกฎาคม พ.ศ. 2551 - 1 ตุลาคม พ.ศ. 2564)

**รายละเอียดทั่วไป**
การออกอากาศช่อง True Asian More จะเน้นฉายคอนเทนต์ทั้งซีรี่ย์จากเอเชียทั้งเก่าและใหม่ที่ได้รับความนิยมมาแล้วใน จีน ญี่ปุ่น เกาหลี และซีรี่ย์ไทยในนาม True Original โดยซีรีส์ที่ฉายเรื่องแรกในช่องนี้ คือ คนพิเศษของใจ (Extraordinary You) โดยที่ช่องนี้สามารถรับชมได้ในทุกแพ็คเกจของทรูวิชั่นส์
นอกจากนี้นับตั้งแต่ปี พ.ศ. 2565 มีการเผยแพร่ซีรี่ย์บางเรื่องที่ออกอากาศไปแล้วในช่องนี้ต่อผ่านแพลทฟอร์มออนไลน์อย่างแอพทรูไอดี ในรูปแบบของวิดีโอสตรีมมิ่ง โดยที่จะให้บริการในหมวดหมู่ของ TrueID+ และ TrueVisions Now

**อ้างอิง**

**แหล่งข้อมูลอื่น**
 http://www.truevisionstv.com date=2009-04-15  
หมวดหมู่:สถานีโทรทัศน์ในสหรัฐ
หมวดหมู่:ทรูวิชั่นส์
หมวดหมู่:สารคดี
เชกสเปียส์ซิสเตอร์

เชกสเปียรส์ ซิสเตอร์ (Shakespears Sister เดิมเขียนว่า Shakespeare's Sister) เป็นวงดนตรีแนวซินธ์ป็อป-ร็อก ก่อตั้งวงในปี 1988 โดยอดีตสมาชิกวงบานานารามา คือ ซิโอบาห์น ฟาเฮย์ ที่เป็นทั้งนักร้อง นักแต่งเพลง เป็นวงดนตรีวงแรกของฟาเฮย์หลังจากออกจากบานานารามา ต่อมาในปี 1989 ได้สมาชิกเพิ่มคือ มาร์เซลลา ดีทรอยต์ เข้ามาโดยอยู่ในสังกัดลอนดอนเรกคอร์ดส ในฐานะวงดูโอ
ชื่อวงมาจากเพลงของวงเดอะสมิธส์ ที่ชื่อ "Shakespeare's Sister" ที่มีกล่าวถึงในบทความ  A Room of One's Own (1929) ของเวอร์จิเนีย วูลฟ์ 
วงมีเพลงดังคือเพลง  "Stay" ที่ขึ้นอันดับหนึ่งในสหราชอาณาจักรนานถึง 8 สัปดาห์ นอกจากนี้วงยังได้รับรางวัลวิดีโอยอดเยี่ยมจากเพลงนี้ จากบริทอวอร์ดส ในปี 1993

**อัลบั้ม**
 1989 Sacred Heart - 1992 Hormonally Yours - 2004 #3 - 2004 The Best of Shakespears Sister - 2005 Long Live the Queens! 

**อ้างอิง**
หมวดหมู่:กลุ่มดนตรีสัญชาติอังกฤษ
หมวดหมู่:เกิร์ลกรุปสหรัฐอเมริกา
2985 เชกสเปียร์

ดาวเคราะห์น้อย 2985 เชกสเปียร์ เป็นดาวเคราะห์น้อยขนาดเล็กที่อยู่ในแถบหลัก ค้นพบโดย เอ็ดเวิร์ด โบเวลล์ ในปี ค.ศ. 1983 ตั้งชื่อตามนามสกุลของ วิลเลียม เชกสเปียร์ นักเขียนบทละครและกวีในยุคเรอเนซองส์ของประเทศอังกฤษ
หมวดหมู่:ดาวเคราะห์น้อย
วิกิพีเดีย:เสนอบทความคัดสรร/วิลเลียม เชกสเปียร์

=== วิลเลียม เชกสเปียร์**
วิลเลียม เชกสเปียร์ ถูกเสนอเมื่อ  29 กันยายน พ.ศ. 2551 และจะได้รับการพิจารณาภายในวันที่ 12 ตุลาคม พ.ศ. 2551
 เสนอชื่อ Tinuviel | พูดคุย 01:17, 29 กันยายน 2551 (ICT)
 บทความนี้แปลมาจากวิกิอังกฤษ ส่วนหัวข้อสุดท้าย (เชกสเปียร์ในวัฒนธรรมปัจจุบัน) นำมาจากบางส่วนของวิกิฝรั่งเศส ซึ่งเป็นบทความคัดสรรทั้งคู่ค่ะ รบกวนพิจารณาด้วยค่ะ
สนับสนุน 
# สมบูรณ์มาก --Sry85 00:46, 30 กันยายน 2551 (ICT)
# สนับสนุนเป็นอย่างสูง (เป็นบทความที่เป็นคัดสรรของหลายภาษาจริงๆ)--Tona22 06:06, 30 กันยายน 2551 (ICT)
# สนับสนุนคับ เขียนดีคับ --DoLKuNGBiGHEAD 16:09, 30 กันยายน 2551 (ICT)
# เนื้อหาสมบูรณ์มาก -- Portalian 11:45, 2 ตุลาคม 2551 (ICT)
# สนับสนุนค่ะ--Se:Rin 六 พูดคุย – 16:24, 2 ตุลาคม 2551 (ICT)
# เห็นด้วยครับ --นักรบมือตบ 21:53, 8 ตุลาคม 2551 (ICT)
#  --Piazza Navona 20:15, 9 ตุลาคม 2551 (ICT)
คัดค้าน
#
#
เสนอแนะการปรับปรุง
#น่าจะมีเรื่องเกี่ยวกับอนุสาวรีย์เชกสเปียร์ที่จตุรัสเลย์เชสเตอร์ในกรุงลอนดอนหรือที่เมืองแสตรทฟอร์ดและที่อื่นๆด้วยนะครับ  ที่ต่างๆครับ --58.9.197.29 11:10, 29 กันยายน 2551 (ICT)
#* อนุสาวรีย์ที่จตุรัสเลย์เชสเตอร์มีกล่าวถึงในบทความแล้วค่ะ ส่วนอนุสาวรีย์ที่อื่นๆ ต้องขอเวลาหาข้อมูลหน่อยนะคะ เพราะที่เห็นตามลิงก์ที่ให้มาก็มีแต่ภาพ แต่ไม่มีข้อมูลน่ะค่ะ --Tinuviel | พูดคุย 14:38, 29 กันยายน 2551 (ICT)
#* เพิ่มเติมแล้วนะคะ --Tinuviel | พูดคุย 15:20, 30 กันยายน 2551 (ICT)
# ตรงหัวข้อ เชกสเปียร์ในวัฒนธรรมปัจจุบัน ตรงส่วนที่กล่าวถึงภาพยนตร์ 4 เรื่อง "ส่วนภาพยนตร์เกี่ยวกับเชกสเปียร์หรือได้รับแรงบันดาลใจจากผลงานของเชกสเปียร์ ได้แก่..." ผมไม่ค่อยแน่ใจเหมือนกันแต่คิดว่า เป็นภาพยนตร์เกี่ยวกับเชกสเปียร์ .... ไม่รู้ว่ามีเรื่องไหน ได้รับแรงบันดาลใจจากผลงานของเชกสเปียร์ ด้วยรึเปล่า --Sry85 14:00, 29 กันยายน 2551 (ICT)
#* ขออภัยด้วยค่ะ เกิดจากความสับสนในการเขียนบทความหลายครั้งและสลับย่อหน้าไปมา ที่จริงเรื่องที่ได้รับแรงบันดาลใจจากผลงานของเชกสเปียร์ ต้องอยู่ในอีกย่อหน้าถัดไปค่ะ แก้ไขแล้วนะคะ ขอบคุณค่ะ --Tinuviel | พูดคุย 14:51, 29 กันยายน 2551 (ICT)
#** ฝีมือการเขียนของคุณนี่ระดับขั้นเทพเลยนะเนี่ย --นักรบมือตบ 20:11, 9 ตุลาคม 2551 (ICT)
ดอลลาร์สิงคโปร์

ดอลลาร์สิงคโปร์  เป็นสกุลเงินของประเทศสิงคโปร์ ดอลลาร์สิงคโปร์ย่อด้วยเครื่องหมายดอลลาร์ $ หรือ S$ เพื่อแยกจากเงินสกุลดอลลาร์อื่น ๆ 1ดอลลาร์สิงคโปร์แบ่งได้เป็น 100 เซนต์

**เหรียญ**

**ธนบัตร**
ธนบัตรชุดปัจจุบันได้ถูกนำมาใช้ครั้งแรกใน พ.ศ. 2542  ธนบัตรที่ไม่ถูกใช้ในการหมุนเวียนทั่วไป คือ ธนบัตร 1 และ 500 ดอลลาร์ ส่วนธนบัตรที่ถูกใช้หมุนเวียนทั่วไปมี 7 ชนิด ได้แก่ ธนบัตร 2, 5, 10, 50, 100, 1000 และ 10000 ดอลลาร์
หมวดหมู่:สกุลเงินเอเชีย
หมวดหมู่:ประเทศสิงคโปร์